Կյանքս ապրել եմ այն հետաքրքիր դարձնելով: Իմ մասնագիտությունն է օգնել: Ասում եմ մասնագիտություն, բայց ինձ համար ապրելու հոմանիշը նկարչությունն է, որը ոչ մասնագիտություն է, ոչ էլ կոչում: Ապրելաձև է: Թուղթն է, յուղաներկը, կտավը, որոնք դառնում են մեծ ու փոքր ծավալի գեղանկարներ: Կիրառական արվեստի գործեր, թատերարվեստում իրականացված աշխատանքներ: Բայց ինձ տրվածը որքան էլ սիրում եմ, այդուհանդերձ միշտ մտածել եմ, թե ի՜նչ լավ կլիներ եթե այնուամենայնիվ, Աստված ինձ երգելու շնորհ տար: